Í boði er fullt námskeið sem lýkur með skriflegu prófi og að því loknu og með viðunandi árangri hefur þátttakandi hlotið réttindi héraðsdómara sem hefur gildistíma til loka árs . Þeir sem hafa héraðsdómararéttindi eldri en fjögurra ára , geta endurnýjað réttindi sín með því að taka skriflega prófið án þess að sitja námskeiðið . Þá verður einnig möguleiki að taka einungis almenna hlutann og svo hlaup , stökk eða köst og þar með fá réttindi greinadómara í hlaupum , stökkum eða köstum . Ekki þarf að taka próf ef einungis er ætlað að ná sér í réttindi greinadómara . Þess ber að geta að prófið að loknu námskeiði tekur að jafnaði um 30 - 45 mínútur og próftakar mega hafa með sér gögn . Námskeiðið hefst báða dagana kl. 18:30 og lýkur á þriðjudeginum um eða upp úr kl. 21:30 en miðvikudeginum lýkur kennslu um kl. 21:00 . Að því loknu er skriflegt próf sem tekur um 45 mínútur . Bæði kvöldin verður boðið upp á hressingu í hléum . Námskeiðið verður haldið á 3. hæð í sal E í húsakynnum ÍSÍ í Laugardal , Engjavegi 6 . Þátttakendur geta skráð sig með tölvupósti til skrifstofu FRÍ , iris@fri.is . Kennarar á námskeiðinu verða Þorsteinn Þorsteinsson formaður dómaranefndar FRÍ og Sigurður Haraldsson , formaður mannvirkjanefndar FRÍ og alþjóðlegur dómari í frjálsíþróttum .